పిజ్జా హట్
2008 ఏప్రిల్ 1న అమెరికాలోని పాస్టా హట్ వినియోగదారులకు కొన్ని ఇమెయిల్‌ లను పంపింది. ప్రస్తుతం తాము మెనూలో పాస్టా ఐటమ్‌లను కూడా అందిస్తున్నట్టు వీటిలో పేర్కొంది. ఆ ఇమెయిల్ (అలాంటి ప్రకటనే కంపెనీ వెబ్‌సైట్‌లోనూ చోటుచేసుకుంది) ప్రకారం, "పాస్టా అనేది చాలా బాగుంది. మేం మా పేరును పాస్టా హట్‌!"గా మార్చాం అని నిర్వాహకులు పేర్కొన్నారు. అయితే ఈ పేరు మార్పు అనేది ప్రచారంలో భాగంగానే చోటు చేసుకుంది. ఈ రకమైన ప్రచారాన్ని ఏప్రిల్ ఫూల్స్ డేతో జోడించిన నిర్వాహకులు ఏప్రిల్ నెల మొత్తం ఈ ప్రచారాన్ని కొనసాగించారు. ఇందుకోసం డల్లాస్ ప్రధాన కార్యాలయం తన లోగోను పాస్టా హట్‌గా మార్పు చేసింది.
మరోవైపు ఈ పేరు మార్పు అనేది, కొత్త టుస్కనీ పాస్టాను, కొత్త పిజ్జా హట్ డైన్-ఇన్ మెనూను ప్రచారంలోకి తేవడానికి కూడా ఉపయోగించారు. మొదటి పాస్టా హట్ ప్రకటన అసలైన పిజ్జా హట్ రెస్టారెంట్‌లో భాగంగా ఉండడంతో పాటు, "పాస్టా హట్" పేరుతో భవనంపై మళ్లీ ఏర్పాటైంది.
పిజ్జా హట్
సాంప్రదాయకంగా, పిజ్జా హట్‌ అనేది ఆహార పదార్థాల రకాల కంటే, అది అందించే ప్రత్యేకమైన వాతావరణం ద్వారా మరింతగా ఆదరణ పొందింది. బాగా ప్రాచుర్యం పొందిన "రెడ్ రూఫ్" పిజ్జా హట్ కేంద్రాలు అమెరికా మొత్తం మీద విరివిగా కనిపిస్తాయి. అలాగే, కొద్ది మొత్తంలో బ్రిటన్, ఆస్ట్రేలియాలలో కూడా ఇవి దర్శనమిస్తాయి. ఈ రకమైన కేంద్రాలు చాలావరకు డెలివరీ/క్యారీఅవుట్ సేవలను అందిస్తుంటాయి. 1960లు మరియు 1970లలో ఈ రకమైన భవన శైలి సర్వసాధారణంగా కనిపించేది. ప్రస్తుతం మాత్రం "రెడ్ రూఫ్" అనే పేరుకు కాలం చెల్లిపోవడంతో, అనేక కేంద్రాలు గోధుమ రంగు పైకప్పులతో ఉంటున్నాయి; కొన్నాళ్లపాటు రెడ్ రూఫ్‌తో దర్శనమిచ్చిన ఈ కేంద్రాలు మూసివేయడం లేదా మరోచోటుకు తరలిపోవడం/పునఃనిర్మించడం లాంటివి జరిగాయి. 1980ల్లో ఈ కంపెనీ డెలివరీ/క్యారీఅవుట్‌లతో పాటు ఇతర విజయవంతమైన రూపాలైన ఫాస్ట్ ఫుడ్‌ "ఎక్స్ ప్రెస్" నమూనాలోకి ప్రవేశించింది.